CELEX: 32011R0496
Language: ro
Date: 2011-05-20 00:00:00
Title: Regulamentul de punere în aplicare (UE) nr. 496/2011 al Comisiei din 20 mai 2011 privind autorizarea benzoatului de sodiu ca aditiv furajer destinat purceilor înțărcați (titularul autorizației: Kemira Oyj)  Text cu relevanță pentru SEE

21.5.2011   
            
            
               RO
            
            
               Jurnalul Oficial al Uniunii Europene
            
            
               L 134/9
            
         REGULAMENTUL DE PUNERE ÎN APLICARE (UE) NR. 496/2011 AL COMISIEI
   din 20 mai 2011
   privind autorizarea benzoatului de sodiu ca aditiv furajer destinat purceilor înțărcați (titularul autorizației: Kemira Oyj)
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 9 alineatul (2),
   întrucât:
   
               (1)
            
            
               Regulamentul (CE) nr. 1831/2003 prevede autorizarea utilizării aditivilor destinați hranei animalelor și prezintă motivele și procedurile de acordare a unei astfel de autorizații.
            
         
               (2)
            
            
               În conformitate cu articolul 7 din Regulamentul (CE) nr. 1831/2003, a fost depusă o cerere de autorizare pentru benzoatul de sodiu. Cererea respectivă a fost însoțită de informațiile și documentele necesare în temeiul articolului 7 alineatul (3) din Regulamentul (CE) nr. 1831/2003.
            
         
               (3)
            
            
               Cererea privește autorizarea benzoatului de sodiu ca aditiv furajer destinat purceilor înțărcați, în vederea clasificării acestuia în categoria „aditivi zootehnici”.
            
         
               (4)
            
            
               În avizul său din 1 februarie 2011 (2), Autoritatea Europeană pentru Siguranța Alimentară (denumită în continuare „autoritatea”) a concluzionat că substanța menționată în anexă, în condițiile de utilizare propuse, nu are efecte adverse asupra sănătății animalelor, a sănătății umane sau asupra mediului și că acest aditiv a prezentat un avantaj semnificativ în ceea ce privește îmbunătățirea greutății corporale finale și a eficienței conversiei alimentare pentru speciile vizate. Autoritatea nu consideră necesară prevederea unor cerințe specifice de monitorizare ulterioară introducerii pe piață. Aceasta a verificat, de asemenea, raportul privind metoda de analiză a aditivului furajer în hrana animalelor, prezentat de laboratorul de referință înființat prin Regulamentul (CE) nr. 1831/2003.
            
         
               (5)
            
            
               Evaluarea substanței arată că sunt îndeplinite condițiile de autorizare prevăzute la articolul 5 din Regulamentul (CE) nr. 1831/2003. Prin urmare, utilizarea acestei substanțe ar trebui să fie autorizată conform anexei la prezentul regulament.
            
         
               (6)
            
            
               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTUL REGULAMENT:
   Articolul 1
   Se autorizează substanța menționată în anexă, aparținând categoriei „aditivi zootehnici” și grupului funcțional „alți aditivi zootehnici”, ca aditiv pentru hrana animalelor, în condițiile stabilite în anexa respectivă.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 20 mai 2011.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 268, 18.10.2003, p. 29.
   
      (2)  EFSA Journal 2011; 9(2):2005.
   
      ANEXĂ
      
                  Număr de identificare al aditivului
               
               
                  Numele titularului autorizației
               
               
                  Aditiv
               
               
                  Compoziție, formulă chimică, descriere, metoda de analiză
               
               
                  Specii sau categorii de animale
               
               
                  Vârsta maximă
               
               
                  Conținut minim
               
               
                  Conținut maxim
               
               
                  Alte dispoziții
               
               
                  Sfârșitul perioadei de autorizare
               
            
                  mg de substanță activă/kg de furaj complet cu un conținut de umiditate de 12 %
               
            
                  
                     Aditivii zootehnici: alți aditivi zootehnici (îmbunătățirea parametrilor de performanță)
                  
               
            
                  4d 5
               
               
                  Kemira Oyj
               
               
                  Benzoat de sodiu
               
               
                  
                               
                           
                           
                              
                                 Compoziția aditivului
                              
                              Benzoat de sodiu: ≥ 99,9 %
                           
                        
                               
                           
                           
                              
                                 Substanță activă
                              
                              Benzoat de sodiu
                              C7H5O2Na
                           
                        
                               
                           
                           
                              
                                 Metoda de analiză
                                  (1)
                              
                              
                                           
                                       
                                       
                                          Pentru determinarea benzoatului de sodiu în aditivul furajer: metoda titrimetrică (referință monografică din Farmacopeea europeană: 01/2008:0123)
                                       
                                    
                                           
                                       
                                       
                                          Pentru determinarea benzoatului de sodiu în preamestecuri și în hrana pentru animale: metoda HPLC (cromatografie lichidă de înaltă performanță) cu detecție UV.
                                       
                                    
                        
               
                  Purcei (înțărcați)
               
               
                  —
               
               
                  —
               
               
                  4 000
               
               
                  
                              1.
                           
                           
                              Aditivul nu trebuie amestecat cu alte surse de acid benzoic sau benzoați.
                           
                        
                              2.
                           
                           
                              Este interzisă hrănirea purceilor cu furaje complementare care conțin benzoat de sodiu ca atare.
                           
                        
                              3.
                           
                           
                              Pentru purcei (înțărcați) de până la 35 kg.
                           
                        
                              4.
                           
                           
                              Doza minimă recomandată: 4 000 mg/kg.
                           
                        
                              5.
                           
                           
                              Pentru siguranță: în timpul manipulării, utilizatorii trebuie să poarte echipamente de protecție respiratorie, ochelari de protecție și mănuși de protecție.
                           
                        
               
                  10 iunie 2021
               
            
         (1)  Detaliile privind metodele de analiză sunt disponibile la următoarea adresă a laboratorului de referință: http://irmm.jrc.ec.europa.eu/EURLs/EURL_feed_additives/Pages/index.aspx